́тва а҃ Ѽст҃и́телю ѻ́ч҃е митрофа́не!сѐ мы̀ грѣ́шніи, нетлѣ́ніемъ чс̑тны́хъ моще́й твои́хъ и мно́гими бл҃годѣя́ньми, чуде́снѡ содѣ́янными и содѣва́емыми тобо́ю, увѣ́рившеся, исповѣ́дуемъ, я́кѡ и́маши ве́лію бл҃года́ть у гдс̑а бг҃а на́шегѡ, и всесмире́ннѡ ко твоему̀ бл҃госе́рдію припа́дающе, тебѣ̀ мо́лимся си́це: молѝ ѡ на́съ хрс̑та̀ бг҃а на́шего, да низпо́слетъ всѣ́мъ чту́щымъ ст҃у́ю па́мять твою̀ и усе́рднѡ къ тебѣ̀ прибѣга́ющымъ бога̂тыя млс̑ти своя̂: да утверди́тъ во ст҃ѣ́й свое́й правосла́внѣй цр҃кви живы́й дх҃ъ пра́выя вѣ́ры и бл҃гоче́стія, дх҃ъ вѣ́дѣнія и любвѐ, дх҃ъ ми́ра и ра́дости ѡ ду́сѣ ст҃е, да вся̂ ча̂да єя̀, чи̂ста су́ща ѿ мірски́хъ искуше́ній и плотски́хъ похоте́й и ѕла́гѡ дѣ́йствія ѕлы́хъ духѡ́въ, дх҃омъ и и́стиною покланя́ются єму̀, и усе́рднѡ ѡ соблюде́ніи за́повѣдей єгѡ̀ ко сп҃се́нію ду́шъ свои́хъ да потща́тся